PAPRiCaS: Programming technology foundations for Accountability, Privacy-by-design & Robustness in Context-aware Systems
Independent Research Fund Denmark
KU - SCIENCE - DATALOGISK INSTITUT
En stor grad af vores interaktion med både offentlige og private institutioner er i dag digitaliseret og styret af software systemer, der i stigende grad behandler personlige data fra forskellige kilder for at yde personaliserede tjenester tilpasset konteksten. Disse systemer består af talrige komponenter på forskellige platforme, udviklet og løbende opdateret af forskellige programmører. Den massive digitalisering har ført til regeringsstrategier, initiativer og lovgivning, ikke mindst persondataforordningen, der stiller krav til privacy-by-design, robusthed og dokumenterbart ansvar for sikkerhed og lovlig behandling data. De programmeringssprog og systemer, der i dag benyttes til at skrive og udføre programmerne med, har imidlertid ingen grundlæggende primitiver i deres design til at sikre beskyttelse af persondata og dokumenterbart ansvar, og de nuværende teknologier til at sikre robusthed er ikke designet til nutidens dynamiske systemer. PAPRiCaS etablerer et samarbejde mellem Datalogisk Institut ved Københavns Universitet og førende forskningsmiljøer i Europa, der vil bidrage til ny viden og forskningskapacitet på dette område, der vil blive overført til undervisning, og til viden og innovation i den offentlige og private sektor, og dermed sikre at vi ikke bare beholder vores førerposition indenfor digitalisering, men også at vi kan styrke vores position som udviklere af effektive og tillidsværdige digitale løsninger.
Research Projects (Max 10 MDKK) / DFF-Forskningsprojekt2 - Digitale teknologier / grant